หอยทอด

หอยทอด () เป็นอาหารจีนชนิดหนึ่ง ประกอบด้วย แป้ง ไข่และหอย หอยทอดมีสองชนิดคือแบบแป้งกรอบและแบบแป้งนิ่ม แบบแป้งนิ่มนั่นใช้หอยนางรมผสมกับแป้ง เครื่องปรุงรส ทอดในกระทะที่ร้อนจัด ใส่ไข่ โดยแป้งที่ใช้เป็นแป้งใส เหนียว เสิร์ฟในกระทะร้อน พร้อมถั่วงอกและซอสพริก มีชื่อเป็นภาษาจีนแต้จิ๋วว่า ออส่วน (蚝煎) แบบแป้งกรอบถ้าใช้หอยนางรมเรียก ออลัวะ (蠔烙) ถ้าใช้หอยแมลงภู่เรียก ไช่ลัวะ (蚌烙) แต่ส่วนใหญ่เข้าใจว่าเป็นอาหารไทย  เหมือนอาหารจีนอีกหลาย ๆ ชนิดที่มาจากประเทศจีนแล้วนำมาปรับเปลี่ยนให้เข้ากับความชอบของคนไทย หอยทอดที่ทำขายในแต่ละท้องถิ่นและมีเอกลักษณ์เป็นของตนเอง ได้แก่

 เยาวราช แป้งหอยทอดมีลักษณะเหลืองกรอบ
 ตลาดน้ำท่าคา จังหวัดสมุทรสงคราม แป้งเหนียวยืด หนา ไม่กรอบ
 อำเภอโพธาราม จังหวัดราชบุรี ใส่ไข่มาก แป้งมีลักษณะคล้ายไข่เจียว ผัดไทย-หอยทอด. พิมพ์ครั้งที่ 2. กทม. แสงแดด. 2551
 ตำบลบ่อแร่ อำเภอโพธิ์ทอง จังหวัดอ่างทอง จะผสมแป้งจาก 3 ชนิด และไข่เป็ด เพื่อให้แป้งมีสีเหลืองทองแห้งและกรอบ และไม่ชุ่มน้ำมัน มักจะใช้กับหอยแมลงภู่


ในปี พ.ศ. 2560 สภาอาหารริมทางโลกได้ยกให้หอยทอดเป็นหนึ่งในสามเมนูอาหารริมทางที่ดีที่สุดของกรุงเทพมหานคร

 อ้างอิง 

หมวดหมู่:อาหารจากหอย
หมวดหมู่:อาหารจากไข่
หมวดหมู่:อาหารข้างถนน
หมวดหมู่:อาหารจีน
หมวดหมู่:อาหารไต้หวัน
หมวดหมู่:อาหารไทย
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารแต้จิ๋ว
หมวดหมู่:อาหารจานเดียว